Pa sit dan maar sy foon en bekyk terwyl hy doof speel. Ek wonder wat is daar vir aandete. Die honde jaag die vlieë rondom hul sterte, en die katte wag vir ‘n voëltjie om te laag op te styg uit die voëlbad uit met die hoop om te sorg vir bietjie opwinding.
As hulle die dag kliniek toe was en Ma se bloeddruk was weer die hoogte in (nie omdat sy siek is nie, maar oor sy haar so vererg vir die incompetency van die staatsinstansies en hoe hulle dinge doen) dan was Pa se bloeddruk net so titseltjie hoër as Ma s’n.
Ma raak onmiddelik rooi in die gesig en ek kan sommer sien die bloeddruk druk alweer vir ‘n rekord getal. “Kan ‘n mens nie eens ALLEEN ‘n donnerse hoofpyn in die hierdie huis kry nie?” spoeg sy die woorde uit.
Pa bly toe maar stil en besluit om sy hoofpyn te verwerk sonder ‘n pilletjie terwyl Ma haar pilletjie gaan soek.
“Ek sukkel ook al van gister af met die pyn in my been,” kom dit weer van Pa terwyl hy oor sy been vryf en druk asof hy ‘n pyn soek om vanself daar uit te spring.